ROMÂNĂ

APPLE INC.
CONTRACT DE LICENȚĂ SOFTWARE PENTRU macOS Tahoe 26

Pentru utilizarea pe sistemele marca Apple

ÎNAINTE DE A UTILIZA SOFTWARE-UL APPLE, CITIȚI CU ATENȚIE ACEST CONTRACT DE LICENȚĂ SOFTWARE (DENUMIT ÎN CONTINUARE „LICENȚĂ”). PRIN UTILIZAREA SOFTWARE-ULUI APPLE, SUNTEȚI DE ACORD SĂ RESPECTAȚI TERMENII PREZENTEI LICENȚE. DACĂ NU SUNTEȚI DE ACORD CU TERMENII PREZENTEI LICENȚE, NU INSTALAȚI ȘI/SAU UTILIZAȚI SOFTWARE-UL APPLE ȘI, DACĂ PUTEȚI OPTA ÎNTRE „SUNT DE ACORD” ȘI „NU SUNT DE ACORD” REFERITOR LA TERMENI, DAȚI CLICK PE „NU SUNT DE ACORD”. DACĂ AȚI ACHIZIȚIONAT SOFTWARE-UL APPLE ÎN CADRUL UNEI ACHIZIȚII DE HARDWARE APPLE ȘI NU SUNTEȚI DE ACORD CU CLAUZELE PREZENTEI LICENȚE, PUTEȚI RETURNA ÎNTREGUL PACHET HARDWARE/SOFTWARE APPLE ÎN TIMPUL PERIOADEI DE RETURNARE LA MAGAZINUL APPLE STORE SAU LA DISTRIBUITORUL AUTORIZAT DE UNDE L-AȚI OBȚINUT PENTRU A OBȚINE RAMBURSAREA CONTRAVALORII ACESTUIA, ÎN CONFORMITATE CU POLITICA DE RETURNARE APPLE DE LA https://www.apple.com/ro/legal/sales-support/. TREBUIE SĂ RETURNAȚI ÎNTREGUL PACHET HARDWARE/SOFTWARE PENTRU A OBȚINE RAMBURSAREA CONTRAVALORII ACESTUIA.

ACEASTĂ LICENȚĂ CONȚINE O ANEXĂ PRIVIND JURISDICȚIA, CARE SE APLICĂ PENTRU ANUMITE ȚĂRI SAU REGIUNI. TERMENII ANEXEI PRIVIND JURISDICȚIA SUNT PUȘI LA DISPOZIȚIE LA SFÂRȘITUL ACESTEI LICENȚE. ÎN CAZUL ORICĂREI CONTRADICȚII ÎNTRE ANEXA PRIVIND JURISDICȚIA ȘI ALȚI TERMENI DIN ACEASTĂ LICENȚĂ, ANEXA PRIVIND JURISDICȚIA VA AVEA ÎNTÂIETATE.

NOTĂ IMPORTANTĂ: În măsura în care acest software poate fi utilizat pentru a reproduce, modifica, publica sau distribui materiale, licența acestuia vă este acordată doar pentru reproducerea, modificarea, publicarea și distribuirea materialelor neprotejate prin drepturi de autor, a materialelor pentru care dețineți drepturi de autor sau a materialelor pentru care dețineți o autorizație sau o permisiune legală de a le reproduce, modifica, publica sau distribui. Dacă aveți dubii în legătură cu dreptul dvs. de a copia, modifica, publica sau distribui un material, luați legătura cu consilierul juridic.

1. Generalități.
A. Software-ul Apple (inclusiv codul Boot ROM), orice software de la terțe părți, documentația, interfețele, conținutul, fonturile și orice alte date care însoțesc prezenta Licență („Software Apple original”), care pot fi actualizate sau înlocuite prin îmbunătățiri ale funcțiilor, actualizări software, îmbunătățiri de securitate, fișiere de sistem sau software-uri de restaurare a sistemului furnizate de Apple pentru computerul dvs. marca Apple sau dispozitivul periferic compatibil („Modificări software Apple”), indiferent dacă sunt preinstalate pe hardware-ul marca Apple, pe dispozitivele de stocare internă, pe suporturile amovibile, pe disc, în memoria ROM, pe orice alt suport sau în orice altă formă (Software-ul Apple original și Modificările software Apple sunt denumite colectiv „Software Apple”) vă sunt licențiate și nu vândute de Apple Inc. („Apple”) pentru a fi utilizate doar în conformitate cu clauzele prezentei Licențe. Apple și/sau licențiatorii Apple își păstrează dreptul de proprietate asupra Software-ului Apple efectiv și își rezervă toate drepturile care nu vă sunt acordate în mod expres. Sunteți de acord că termenele acestei Licențe se vor aplica pentru software-ul oricărei aplicații purtând marca Apple care poate fi preinstalată pe hardware-ul dvs. purtând marca Apple, cu excepția cazului în care un astfel de produs este însoțit de o licență separată, caz în care sunteți de acord că termenele licenței respective vor guverna utilizarea produsului respectiv de către dvs.

B. Apple, la discreția sa, poate pune la dispoziție Modificări software Apple ulterioare. Modificările software-ului Apple, dacă există, pot să nu includă în mod necesar toate funcțiile software existente sau funcțiile noi pe care Apple le lansează pentru modele mai noi sau pentru alte modele de computere marca Apple. Clauzele prezentei Licențe vor guverna orice Modificare software Apple furnizată de Apple, cu excepția cazului în care asemenea Modificare software Apple este însoțită de o licență separată, caz în care vor guverna clauzele licenței respective.

C. Drepturile de titlu și de proprietate intelectuală din și pentru orice conținut afișat sau accesat prin intermediul Software-ului Apple aparțin proprietarului conținutului respectiv. Acest conținut poate fi protejat prin drepturi de autor sau prin alte legi și tratate privind proprietatea intelectuală și poate face obiectul termenilor de utilizare ai terțului care furnizează conținutul respectiv. Cu excepția cazului în care se prevede altfel în prezenta, această Licență nu vă acordă niciun drept de utilizare a unui astfel de conținut și nici nu vă garantează că acesta va continua să fie disponibil pentru dvs. Nu aveți dreptul să republicați, să retransmiteți sau să reproduceți nicio imagine accesată prin intermediul serviciului News sau Hărți ca fișier independent.

2. Utilizări permise prin licență și restricții.
A. Licența pentru Software Apple preinstalat și pentru o singură copie. În conformitate cu termenele și condițiile prezentei Licențe, cu excepția cazului în care ați obținut Software-ul Apple din Mac App Store, printr-o descărcare automată sau în baza unei licențe de volum, de întreținere sau a unui contract scris de altă natură cu Apple, vă este acordată o licență neexclusivă limitată pentru a instala, utiliza și rula o (1) copie a Software-ului Apple pe un singur computer marca Apple la un moment dat. De exemplu, aceste termene de licență pentru o singură copie vi se aplică dacă ați obținut Software-ul Apple preinstalat pe un hardware marca Apple.

B. Licența Mac App Store. Dacă ați obținut o licență pentru Software-ul Apple din Mac App Store sau printr-o descărcare automată în conformitate cu termenele și condițiile prezentei Licențe și în baza regulilor de utilizare a Serviciilor și Conținutului definite în Termenele și condițiile serviciilor multimedia Apple (https://www.apple.com/ro/legal/internet-services/itunes/ro/terms.html) („Reguli de utilizare”), vă este acordată o licență limitată, netransferabilă și neexclusivă:

(i) de a descărca, instala, utiliza și rula în scopuri personale, necomerciale o (1) copie a Software-ului Apple direct pe fiecare computer marca Apple pe care rulează macOS Sequoia, macOS Sonoma, macOS Ventura, macOS Monterey, macOS Big Sur sau macOS Catalina („Computer Mac”) pe care îl dețineți sau controlați;

(ii) în cazul unei întreprinderi comerciale sau al unei instituții educaționale, de a descărca, instala, utiliza și rula o (1) copie a Software-ului Apple pentru utilizarea: (a) de către o singură persoană pe fiecare Computer Mac pe care îl dețineți sau controlați sau (b) de către mai multe persoane pe un singur Computer Mac partajat pe care îl dețineți sau controlați. De exemplu, un singur angajat poate utiliza Software-ul Apple atât pe Computerul Mac desktop, cât și pe Computerul Mac laptop sau mai mulți studenți pot utiliza pe rând Software-ul Apple pe un singur Computer Mac amplasat într-un centru de resurse sau într-o bibliotecă; și 

(iii) de a instala, utiliza și rula un număr maximum de (2) copii sau instanțe suplimentare ale Software-ului Apple sau orice software al sistemelor de operare macOS sau OS X anterioare sau versiuni ulterioare ale Software-ului Apple, în mediile de sisteme de operare virtuale de pe fiecare computer marca Apple pe care îl dețineți sau controlați și pe care este instalat Software-ul Apple, pentru: (a) dezvoltare software; (b) testare pe parcursul dezvoltării software-ului; (c) utilizare macOS Server; sau (d) utilizare personală, necomercială.

Cu excepția permisiunilor exprese din Secțiunea 3, permisiunea formulată în Secțiunea 2B (iii) de mai sus nu vă permite să utilizați copiile sau instanțele virtualizate ale Software-ului Apple în asociere cu un birou de servicii, cu servicii de partajare a timpului, a terminalelor, servicii de transmisie sau cu alte tipuri similare de servicii. Cu excepția permisiunilor exprese din prezenta Secțiune 2B, nu este permisă utilizarea Software‑ului Apple pentru rularea vreunui software de sistem de operare Apple, inclusiv iOS, iPadOS, watchOS sau tvOS, în medii virtuale ale sistemului de operare pe (un) computer(e) Mac.

C. Licență de volum sau întreținere. Dacă ați obținut Software-ul Apple în cadrul unui program de licență angro sau de întreținere de la Apple, termenii licenței dvs. angro sau de întreținere vor determina numărul de copii ale Software-ului Apple pe care le puteți descărca, instala, utiliza și rula pe computerele marca Apple pe care le dețineți sau controlați. Cu excepția cazului în care există alte acorduri scrise din partea Apple, toți ceilalți termeni și condiții din prezenta Licență se vor aplica utilizării Software-ului Apple obținut în baza unei licențe angro sau de întreținere.

D. Cerințe de sistem; cont Apple. Reține că Software-ul Apple este compatibil doar cu hardware-ul marca Apple care respectă cerințele de sistem specificate de Apple. În plus, utilizarea și accesarea anumitor funcții ale Software-ului Apple și anumitor servicii (definite la Secțiunea 6) pot necesita din partea dvs. solicitarea unei combinații unice de nume de utilizator și parolă, cunoscută drept cont Apple.

E. Fonturi. În conformitate cu termenele și condițiile prezentei Licențe, puteți utiliza fonturile incluse în Software-ul Apple pentru afișarea și tipărirea conținutului în timp ce rulați Software-ul Apple. Cu toate acestea, puteți îngloba fonturile în conținut doar dacă acest lucru este permis de restricțiile de înglobare aferente fontului în cauză. Aceste restricții de înglobare se găsesc în panoul Font Book/Previzualizare/Afișează informații font.

F. Voci; Subtitrări în timp real. În conformitate cu termenele și condițiile acestei Licențe, puteți: (i) să utilizați vocile de sistem incluse în Software-ul Apple („Voci de sistem”) (1) în timp ce rulați Software-ul Apple și (2) pentru a crea propriul conținut și proiecte originale pentru uz personal, necomerciale; (ii) să utilizați în timp real Subtitrările live generate automat de Software-ul Apple („Subtitrări live”), indiferent dacă sunt generate în timpul unui apel FaceTime sau altfel, numai pentru utilizarea personală, necomercială; și (iii) să utilizați funcția Voce personală pentru a crea o voce pe dispozitiv care sună ca dvs. („Voce personală”) folosind propria voce pentru utilizare personală, necomercială. Nicio altă creare sau utilizare a Vocilor de sistem, Subtitrărilor live sau Vocii personale nu este permisă de această licență, inclusiv, însă fără limitare la utilizarea, reproducerea, afișarea, performanța, înregistrarea, editarea sau retribuirea oricărei Voci de sistem, Subtitrări live sau Vocii personale într-un context pentru profit, fără profit, partajare publică sau comercial.

G. Funcțiile și compatibilitatea aplicației Poze. Este posibil ca aplicația Poze din Software‑ul Apple („Aplicația Poze”) să nu fie compatibilă cu unele formate video și foto. Utilizarea unora dintre funcțiile Aplicației Poze va depinde de funcțiile camerei dvs. Sincronizarea pozelor cu Aplicația Poze și cu orice servicii furnizate de Apple sau de terți poate determina pierderi de date. Grafica, muzica și temele diaporamelor incluse în Aplicația Poze sunt destinate strict utilizării personale, necomerciale, în diaporamele pe care le creați utilizând Aplicația Poze. Nu puteți să utilizați, să extrageți sau să distribuiți în mod independent, comercial sau altfel, niciuna dintre fotografiile, imaginile, elementele grafice, ilustrațiile, conținuturile audio, video sau materialele similare („Materiale digitale”) conținute în aplicația Poze sau furnizate ca parte a acesteia sau să utilizați în orice alt fel Materialele digitale în afara contextului utilizării intenționate a acestora ca parte a Aplicației Poze.

H. Caracteristicile de stocare a conținutului în memoria tampon.
1. În măsura în care Apple și/sau afiliații săi pun un anumit software și/sau conținut la dispoziție pentru stocarea în memoria tampon (de exemplu, conținut aplicabil din Mac App Store) („Conținut Apple eligibil”), anumite caracteristici ale Software-ului Apple („Caracteristicile de stocare a conținutului în memoria tampon”) ar putea descărca și stoca în memoria tampon locală un astfel de Conținut Apple eligibil, pe computerul dvs. Apple ce rulează Software-ul Apple (în scopuri legate de prezenta Secțiune, un astfel de computer Apple este denumit „Computer Mac ce permite stocarea în memoria tampon”). Dacă utilizați Caracteristicile de stocare a conținutului în memoria tampon ale Software-ului Apple, sunteți de acord că Apple ar putea descărca și stoca în memoria tampon un astfel de Conținut Apple eligibil, pe Computerul Mac ce permite stocarea în memoria tampon. Puteți dezactiva în orice moment Caracteristicile de stocare a conținutului în memoria tampon ale Software-ului Apple în Partajare din Configurări de sistem, pe Computerul Mac ce permite stocarea în memoria tampon.

2. Caracteristicile de stocare a conținutului în memoria tampon ale Software-ului Apple sunt create pentru utilizarea doar pe un Computer Mac ce permite stocarea în memoria tampon pe care îl aveți în proprietate sau pe care îl controlați și în exclusivitate în scopul urgentării livrării unui astfel de Conținut Apple eligibil către utilizatorii finali autorizați din reședința, compania sau organizația dvs. Înțelegeți că astfel de utilizatori ar putea avea nevoie de autentificarea separată la Apple, înainte de recepționarea Conținutului Apple eligibil și înțelegeți faptul că livrarea urgentată a Conținutului Apple eligibil prin intermediul Computerului Mac ce permite stocarea în memoria tampon nu va modifica termenele sub care dvs. sau utilizatorii dvs. finali recepționați acest Conținut Apple eligibil.

3. Confirmați și sunteți de acord cu faptul că utilizarea integrală a Conținutului Apple eligibil este supusă termenelor de licență aplicabile ce guvernează tipul de Conținut Apple eligibil ce este în curs de stocare în memoria tampon. Aceste termene ar putea include, fără limitare, Termenele și condițiile Serviciilor Media Apple, Termenele și condițiile iCloud, Contractul Instructor iTunes U, Contractul de licență software iTunes U și/sau termenele de licențiere aplicabile ce însoțesc software-ul descărcat, în afara cazului în care descărcarea a fost însoțită de propriul său contract separat de licență, caz în care este valabil acesta din urmă. O listă a contractelor de licență pentru software Apple (SLA) poate fi găsită aici: https://www.apple.com/legal/sla/. Confirmați și sunteți de acord că utilizarea Caracteristicilor de stocare a conținutului în memoria tampon, precum și stocarea Conținutului Apple eligibil pe Computerul Mac ce permite stocarea în memoria tampon nu vă transferă în plus niciun alt drept față de cele ce vă sunt garantate prin termenele de licențiere aplicabile Conținutului Apple eligibil și nu constituie o garanție, renunțare sau altfel de limitare a oricăror drepturi ale Apple sau ale altor deținători de drepturi de autor asupra Conținutului Apple eligibil.

4. Nu aveți autorizația de a instala Computerul Mac ce permite stocarea în memoria tampon având activate Caracteristicile de stocare a conținutului în memoria tampon într-o rețea pe care nu o aveți în proprietate sau pe care nu o controlați (sau pentru care nu aveți autorizația legală de a o utiliza în astfel de scopuri) sau de a permite accesul la un astfel de Conținut Apple eligibil unor utilizatori finali din afara reședinței, companiei organizației dvs. Sunteți de acord să utilizați Caracteristicile de stocare a conținutului în memoria tampon doar în scopuri personale, non-comerciale, sau în interiorul companiei sau organizației dvs. și doar conform permisiunilor indicate explicit prin prezenta. Nu aveți dreptul de a furniza către terți un serviciu care integrează sau profită de serviciile sau informațiile furnizate de Caracteristicile de stocare a conținutului în memoria tampon sau utilizează în vreun fel Caracteristicile de stocare a conținutului în memoria tampon.

5. Dacă activați Caracteristicile de stocare a conținutului în memoria tampon ale Software-ului Apple, sunteți de acord că Apple poate stoca, monitoriza și securiza Conținutul Apple eligibil aflat pe Computerul Mac ce permite stocarea în memoria tampon și că poate colecta și utiliza informații tehnice despre Computerul Mac ce permite stocarea în memoria tampon și despre rețelele aferente, inclusiv, dar fără limitare, identificatoarele hardware și adresele IP, în astfel de scopuri. Sunteți de acord să nu dezactivați, să nu întrerupeți, să nu alterați, să nu vă sustrageți și să nu interveniți în vreun alt mod asupra mecanismelor Apple de verificare, stocare sau autentificare, semnăturii digitale, managementului drepturilor digitale sau asupra altor mecanisme de securitate implementate în sau de Software-ul Apple, servicii, Conținutul Apple eligibil sau de alte tehnologii sau software Apple și să nu permiteți altor persoane să facă aceste lucruri.

6. Apple își rezervă dreptul de a opri punerea la dispoziție a Conținutului Apple eligibil pentru stocarea în memoria tampon de pe Computerul Mac ce permite stocarea în memoria tampon (de exemplu, un anumit conținut pe care l-ați stocat anterior în memoria tampon ar putea fi indisponibil pentru stocarea ulterioară în memoria tampon) și de a elimina, în orice moment, la discreția sa, orice Conținut Apple eligibil stocat în memoria tampon de pe Computerul Mac ce permite stocarea în memoria tampon; într-o astfel de situație, Apple nu va fi făcută răspunzătoare. Înțelegeți că o astfel de stocare în memoria tampon a Conținutului Apple eligibil ar putea fi indisponibilă în anumite țări sau regiuni. În orice moment, puteți elimina Conținutul Apple eligibil și puteți dezactiva Caracteristicile de stocare a conținutului în memoria tampon.

I. Conexiuni desktop de la distanță. În conformitate cu termenele și condițiile prezentei Licențe, în cazul conectării de la distanță de pe alt computer sau dispozitiv electronic (denumit fiecare în parte „Dispozitiv”) la un computer marca Apple care execută Software-ul Apple (în scopul prezentei Secțiuni, acest computer marca Apple este denumit „Mac de bază”), prin funcția Partajare de ecran sau prin orice altă metodă:

(i) doar un (1) Dispozitiv se poate conecta de la distanță la un moment dat, direct sau indirect, pentru a controla sesiunea de desktop grafic a Software-ului Apple, care este rulată și afișată pe Mac-ul de bază; și

(ii) un număr rezonabil de Dispozitive se pot conecta de la distanță în același timp doar pentru a observa simultan aceeași sesiune de desktop grafic a Software-ului Apple rulată și afișată pe Mac-ul de bază, atâta timp cât acestea nu controlează în niciun mod Software-ul Apple; dar

(iii) doar un (1) Dispozitiv marca Apple se poate conecta de la distanță la un moment dat, direct sau indirect, pentru a controla o sesiune de desktop grafic separată a Software-ului Apple, diferită de cea rulată și afișată pe Mac-ul de bază, iar această conexiune poate fi efectuată doar prin intermediul funcției Partajare de ecran a Software-ului Apple.

Cu excepția permisiunilor exprese din prezenta Secțiune 2I sau din Secțiunea 3 sau a clauzelor contrare din licența Apple, sunteți de acord să nu utilizați Software-ul Apple sau oricare dintre funcțiile acestuia în asociere cu birourile de servicii, cu serviciile de partajare a timpului, a terminalelor sau cu alte tipuri similare de servicii, indiferent dacă asemenea servicii sunt furnizate în cadrul propriei dvs. organizații sau pentru terțe părți.

J. Alte restricții privind utilizarea. Drepturile prevăzute în prezenta Licență nu vă permit să instalați, să utilizați sau să rulați Software-ul Apple pe niciun computer care nu este marca Apple și nici să le permiteți altor persoane să efectueze aceste acțiuni, iar dumneavoastră sunteți de acord cu aceste dispoziții. Sunteți de acord să nu îndepărtați, estompați sau modificați nicio notificare proprietară (inclusiv notificările privind mărcile comerciale și de copyright) care poate fi aplicată pe software-ul Apple sau conținută în acesta. Cu excepția cazului în care se permite altfel prin termenii prezentei Licențe sau prin clauze de acordare de licenței de către Apple: (i) doar un singur utilizator poate utiliza Software-ul Apple la un moment dat și (ii) vă este interzis să puneți la dispoziție Software-ul Apple într-o rețea unde poate fi rulat sau utilizat de mai multe computere în același timp. Cu excepția permisiunilor exprese din Secțiunea 3, sunt interzise închirierea, darea în leasing, împrumutul, vânzarea, redistribuirea sau sublicențierea Software-ului Apple.

K. Copie de backup. Puteți face o copie a Software-ului Apple (excluzând codul Boot ROM și alte firmware-uri Apple încapsulate sau conținute în alt mod în hardware-ul marca Apple) într-o formă care poate fi citită de computer doar în scopuri de backup, cu condiția ca această copie de backup să includă toate notificările despre drepturile de autor și alte drepturi de proprietate conținute în original. Codul Boot ROM și firmware-urile Apple sunt furnizate doar pentru utilizarea pe hardware-ul marca Apple și se interzice copierea, modificarea sau redistribuirea integrală sau parțială a acestora.

L. Migrarea software-ului existent. Dacă utilizați aplicația Asistent de migrare/configurare pentru a transfera software-ul de pe un computer marca Apple pe altul, rețineți faptul că utilizarea în continuare a copiei originale a software-ului poate fi interzisă după transferarea copiei pe alt computer, cu excepția cazului în care aveți deja o copie licențiată a respectivului software pe ambele computere. Se recomandă consultarea contractelor de licență software relevante pentru termenele și condițiile aplicabile. Este posibil ca software-ul și serviciile terțelor părți să nu fie compatibile cu acest Software Apple, iar instalarea acestuia să afecteze disponibilitatea și capacitatea de utilizare a software-ului și serviciilor terților.

M. Open Source. Anumite componente ale Software-ului Apple și programele open source ale terților incluse în Software-ul Apple au fost sau pot fi puse la dispoziție de Apple pe site-ul său web Open Source (https://www.opensource.apple.com/) (denumite în mod colectiv „Componente open source”). Puteți modifica sau înlocui doar aceste Componente open source, în următoarele condiții: (i) Software-ul Apple modificat rezultat este utilizat în locul Software-ului Apple nemodificat pe computerele marca Apple pe care le dețineți sau controlați, atâta timp cât fiecare astfel de computer Apple are o copie licențiată corespunzătoare a Software-ului Apple; și (ii) respectați celelalte clauze ale acestei Licențe și orice clauze de licențiere aplicabile care guvernează utilizarea Componentelor open source. Apple nu are obligația de a furniza actualizări, întreținere, garanție, asistență tehnică sau de altă natură sau servicii pentru Software-ul Apple modificat rezultat. Recunoașteți în mod expres că, în cazul unei erori sau defecțiuni a hardware-ului Apple ca urmare a modificării Componentelor open source ale Software-ului Apple, această eroare sau defecțiune este exclusă din clauzele garanției pentru hardware-ul Apple.

N. Fără inginerie inversă. Nu vă sunt permise și sunteți de acord să nu întreprindeți sau să permiteți altora să întreprindă copierea (cu excepția celei permise în mod expres de prezenta Licență sau de Regulile de utilizare dacă acestea vă sunt aplicabile), decompilarea, ingineria inversă, dezasamblarea, încercarea de a deriva codul sursă, decriptarea, modificarea sau crearea de lucrări derivate ale Software-ului Apple sau ale oricăror servicii furnizate de Software-ul Apple sau ale oricărei părți a acestora (cu excepția cazului și doar în măsura în care oricare dintre restricțiile menționate anterior este interzisă prin dispoziții legale sau prin condițiile de licențiere care guvernează utilizarea Componentelor open source care pot fi incluse cu Software-ul Apple).

O. Respectarea legilor. Sunteți de acord să utilizați Software-ul și Serviciile Apple (așa cum acestea sunt definite în Secțiunea 6 de mai jos) în conformitate cu toate legile în vigoare, inclusiv legile locale ale țării sau regiunii în care aveți domiciliul sau în care descărcați sau utilizați Software-ul și Serviciile Apple. De asemenea, sunteți de acord să nu utilizați Software-ul și Serviciile Apple pentru a genera conținut artificial (inclusiv, de exemplu, conținut artificial explicit sau sexual) în orice mod interzis de legislația aplicabilă. Caracteristicile Software-ului Apple și ale Serviciilor pot să nu fie disponibile în unele limbi sau regiuni, iar unele caracteristici pot varia în funcție de regiune. Este posibil ca unele funcții sau conținuturi ale Software-ului și Serviciilor Apple să se supună unor termeni sau restricții suplimentare. Este necesară o conexiune la internet pentru unele funcții ale Software-ului Apple și ale Serviciilor.

P. Software furnizat de terți. Apple a furnizat ca parte a pachetului de Software Apple și poate oferi drept upgrade, actualizare sau supliment al Software-ului Apple acces la anumite software-uri sau servicii furnizate de terți. În măsura în care Software-ul Apple conține sau oferă acces la orice software sau servicii terțe, Apple nu are nicio obligație expresă sau implicită de a oferi asistență tehnică sau de altă natură pentru software-ul sau serviciile în cauză. Vă rugăm să contactați direct comerciantul sau producătorul de software sau furnizorul de servicii pentru asistență tehnică și servicii pentru clienți referitoare la software-ul, serviciile și/sau produsele sale.

Q. Modificări ale Software-ului Apple. Software-ul Apple va verifica periodic la Apple dacă există Modificări ale Software-ului Apple. Dacă este disponibilă o modificare, aceasta se poate descărca și instala automat pe computerul dvs. și, dacă este cazul, pe dispozitivele dvs. periferice. Prin utilizarea Software-ului Apple, sunteți de acord că Apple poate descărca și instala Modificări software Apple automate pe computerul dvs. și pe dispozitivele dvs. periferice. Puteți dezactiva oricând actualizările automate ale sistemului de operare și a Îmbunătățirilor rapide de securitate prin modificarea configurărilor din Configurări de sistem > Actualizare Software > Avansat.

R. Personaje ale sistemului. În conformitate cu termenele și condițiile acestei Licențe, aveți dreptul să utilizați personaje Genmoji și Memoji incluse sau create cu Software-ul Apple („Personaje sistem”): (i) când rulați Software-ul Apple; și (ii) pentru a crea conținut și proiecte originale pentru utilizare proprie, necomercială. Nicio altă utilizare a Personajelor sistemului nu este permisă de prezenta Licență, inclusiv, dar fără a se limita la, utilizarea, reproducerea, afișarea, executarea, înregistrarea, publicarea sau redistribuirea vreunuia dintre Personajele sistemului într-un context cu scop lucrativ, fără scop lucrativ, de partajare publică sau comercial.

3. Leasing pentru Servicii de dezvoltare permise.
A. Leasing. Puteți închiria sau subînchiria o versiune cu licență validă a Software-ului Apple în integralitatea sa unei persoane fizice sau unei organizații (fiecare, un „Locatar”) dacă sunt respectate toate condițiile următoare: 

(i) Software-ul Apple închiriat trebuie să fie utilizat exclusiv pentru a furniza Servicii de dezvoltare permise și fiecare Locatar trebuie să consulte și să accepte obligația de a respecta termenele prezentei Licențe;

(ii) fiecare perioadă de închiriere trebuie să fie de cel puțin douăzeci și patru (24) de ore consecutive; 

(iii) în perioada de închiriere, Locatarul utilizator final trebuie să aibă dreptul unic și exclusiv de a utiliza și controla Software-ul Apple și hardware-ul purtând marca Apple pe care este instalat, cu excepția faptului că dvs., ca parte care închiriază Software-ul Apple („Locator”), puteți furniza asistență administrativă pentru Software-ul Apple; și 

(iv) înainte de a utiliza Software-ul Apple, Locatarul utilizator final trebuie să consulte și să accepte obligația de a respecta termenele aplicabile oricărui software preinstalat pe Software-ul Apple, inclusiv, dar fără a se limita la, software-ul de dezvoltare Xcode de la Apple și la orice alt software Apple sau terț.

În scopul prezentei Secțiuni 3: (A) Locatar utilizator final înseamnă un Locatar care este utilizatorul final care folosește în ultimă instanță Software-ul Apple închiriat exclusiv pentru Servicii de dezvoltare permise; și (B) Servicii de dezvoltare permise înseamnă servicii de integrare continuă, inclusiv, dar fără a se limita la, dezvoltarea de software, construirea de software pornind de la codul sursă, testarea automată în timpul dezvoltării de software și rularea instrumentelor de dezvoltare necesare pentru susținerea unor astfel de activități. Fiecare Locator trebuie să notifice Apple înainte de închirierea sau subînchirierea Software-ului Apple în conformitate cu prezenta Secțiune 3, contactând serviciul Apple de relații cu dezvoltatorii (https://developer.apple.com/contact/macos-license/).

B. Subînchiriere. Un Locatar poate subînchiria în continuare Software-ul Apple în temeiul prezentei Secțiuni 3, cu condiția respectării de către Locatar a tuturor termenelor din prezenta Secțiune 3. Un Locatar care subînchiriază Software-ul Apple (care este considerat totodată Locator în temeiul prezentei Secțiuni 3) trebuie să renunțe complet la utilizarea și la controlul exclusiv al Software-ului Apple și al hardware-ului marca Apple pe care este instalat, în favoarea Locatarului său în perioada de închiriere.

C. Impunere. Ca Locator, aveți responsabilitatea de a: (i) asigura că fiecare Locatar respectă cerințele prezentei Secțiuni 3; (ii) asigura că fiecare Locatar acceptă toate termenele licenței aplicabile; și (iii) susține Apple în ceea ce privește impunerea respectării acesteia. Dacă un Locatar încalcă prezenta Licență sau alte termene de licență Apple aplicabile, drepturile acestuia de a utiliza Software-ul Apple sunt reziliate automat și sunteți de acord să încetați imediat utilizarea Software-ul Apple de către un astfel de Locatar când descoperiți o astfel de încălcare sau în cazul unei notificări în scris de la Apple cu privire la o astfel de încălcare.

D. Virtualizare. Pentru fiecare copie a Software-ul Apple care face obiectul unei închirieri în temeiul prezentei Secțiuni 3, un Locator sau un Locatar (dar nu ambii) poate instala, utiliza și rula copii sau instanțe suplimentare ale Software-ului Apple în medii virtuale cu sisteme de operare conform Secțiunii 2B (iii), cu condiția ca un Locator să poată virtualiza o singură instanță sau copie a Software-ului Apple ca instrument de aprovizionare cu scopul de a permite unui Locatar să acceseze și să utilizeze Software-ul Apple în temeiul prezentei Secțiuni 3. 

E. Configurația sistemului. Dacă sunteți Locatar, confirmați că este posibil ca Software-ul Apple să fi fost configurat anterior de către Locatorul care vă închiriază Software-ul Apple, inclusiv selecția de configurări pentru Analitică, Servicii de localizare și alte funcții legate de securitate, confidențialitate și colectarea datelor. Confirmați și sunteți de acord că Apple nu răspunde pentru configurarea Software-ului Apple de către Locator.

4. Cesiune.
A. Dacă ați obținut Software-ul Apple preinstalat pe un hardware marca Apple sau ați obținut licența pentru Software-ul Apple din Mac App Store sau printr-o actualizare software, puteți realiza o transferare unică și permanentă a tuturor drepturilor dvs. de licență asupra Software-ului Apple (în forma sa originală, așa cum este furnizat de Apple) către o altă parte, în următoarele condiții: (i) Software-ul Apple este transferat împreună cu hardware-ul marca Apple; (ii) transferul trebuie să includă Software-ul Apple în integralitatea sa, inclusiv toate părțile componente și prezenta Licență; (iii) nu veți păstra nicio copie a Software-ului Apple, integrală sau parțială, inclusiv copiile stocate pe un computer sau pe un alt dispozitiv de stocare; și (iv) partea care va primi Software-ul Apple citește și consimte să accepte termenele și condițiile din prezenta Licență. În scopul prezentei Licențe, dacă Apple furnizează o actualizare (de exemplu, de la versiunea 10.14 la 10.14.1) a Software-ului Apple, actualizarea este considerată drept parte a Software-ului Apple și nu poate fi transferată separat de versiunea anterioară actualizării Software-ului Apple.

B. Este interzisă transferarea oricărui Software Apple modificat sau înlocuit în conformitate cu Secțiunea 2M de mai sus. Toate componentele Software-ului Apple sunt furnizate în cadrul unui pachet și nu pot fi separate de pachet și distribuite drept aplicații autonome. Rețineți că este posibil ca Software-ul Apple furnizat împreună cu un anumit produs hardware marca Apple să nu funcționeze pe alte modele de hardware marca Apple.

C. Orice copie a Software-ului Apple care poate fi furnizată de Apple în scopuri promoționale, de evaluare, diagnosticare sau restaurare poate fi utilizată doar în scopurile respective și nu poate fi revândută sau transferată.

D. Apple poate cesiona, în totalitate sau în parte, prezenta Licență sau orice drepturi sau obligații care decurg din aceasta, oricărui afiliat sau oricărei filiale Apple, în orice moment, fără notificare prealabilă.

5. Consimțământul pentru utilizarea datelor. Anumite funcții, precum Analytics, Servicii de localizare, Siri, Dictare și Spotlight pot necesita informații de pe computerul dvs. pentru a le asigura funcționarea. Atunci când activați sau utilizați aceste funcții, se afișează detalii privind informațiile care sunt trimise la Apple și modul în care pot fi utilizate acestea. Puteți afla mai multe detalii accesând https://www.apple.com/privacy/ro/. Informațiile dvs. vor fi tratate în permanență în conformitate cu Politica de confidențialitate Apple, disponibilă la adresa: https://www.apple.com/legal/privacy/.

6. Software-ul și Serviciile Apple și materiale terțe.
A. Generalități. Software-ul Apple poate permite accesul la Apple iTunes Store, Mac App Store, Apple Books, Game Center, iCloud, Hărți, News și alte servicii și site-uri web aparținând Apple și unor terțe părți (denumite colectiv și individual „Servicii”). Utilizarea acestor Servicii necesită acces la internet, iar utilizarea anumitor Servicii poate necesita un Cont Apple sau poate necesita din partea dvs. acceptarea unor termeni suplimentari și poate face obiectul unor costuri suplimentare. Prin utilizarea acestui software în asociere cu un Cont Apple sau alte Servicii Apple, sunteți de acord cu condițiile de prestare a serviciilor în vigoare, precum cea mai recentă versiune a Termenelor și condițiilor Serviciilor Media Apple pentru țara sau regiunea în care accesați astfel de Servicii, pe care le puteți accesa și consulta la https://www.apple.com/ro/legal/internet-services/itunes/ro/terms.html.

B. Dacă vă înscrieți la iCloud, anumite funcții iCloud, precum „iCloud Drive”, „Albume partajate” și „Găsire”, pot fi accesate direct din Software-ul Apple. Luați cunoștință de și acceptați că utilizarea iCloud și a acestor funcții face obiectul celei mai recente versiuni a termenilor și condițiilor pentru serviciul iCloud, pe care le puteți accesa și examina la: https://www.apple.com/ro/legal/internet-services/icloud/ro/terms.html.

C. Conținutul aplicației News. Utilizarea de către dvs. a conținutului accesat prin intermediul aplicației News se limitează exclusiv la o utilizare personală, necomercială, nu vă transferă niciun drept de proprietate asupra conținutului și exclude explicit, fără limitare, toate drepturile de utilizare comerciale sau promoționale asupra acestui conținut.

D. Hărți. Este posibil ca serviciul și funcțiile pentru hărți ale Software-ului Apple („Hărți”), inclusiv acoperirea datelor cartografice, să varieze în funcție de regiune. Atunci când activați sau utilizați Hărți, vor fi furnizate detalii privind informațiile care sunt trimise la Apple și modul în care acestea pot fi utilizate. Luați la cunoștință și sunteți de acord că utilizarea serviciului Hărți de către dvs. face subiectul celor mai recente termene și condiții ale serviciului Hărți, pe care le puteți accesa și analiza în bara laterală a aplicației Hărți.

E. Înțelegeți că prin utilizarea oricăruia dintre programele Software și Serviciile Apple este posibil să întâlniți conținut ce poate fi considerat ofensator, indecent sau discutabil, conținut care poate sau nu să fi fost identificat ca având limbaj explicit și că rezultatele oricărei căutări sau accesarea unui anumit URL pot genera automat și neintenționat linkuri sau referințe către materiale discutabile. Cu toate acestea, sunteți de acord să utilizați programele Software și Serviciile Apple pe propriul risc și compania Apple, asociații, agenții, directorii sau concesionarii acesteia nu vor fi considerați răspunzători pentru conținutul ce poate fi privit drept ofensator, indecent sau discutabil.

F. Unele programe Software și Servicii Apple pot afișa, include sau pune la dispoziție conținut, date, informații, aplicații sau materiale de la terțe părți („Materiale de la terțe părți”) sau pot furniza linkuri către anumite site-uri web ale unor terțe părți. Prin utilizarea Software-ului și Serviciilor Apple, luați la cunoștință și sunteți de acord că Apple nu răspunde pentru examinarea sau evaluarea conținutului, acurateței, integralității, actualității, validității, respectării drepturilor de autor, legalității, decenței, calității sau oricărui alt aspect al unor asemenea Materiale sau site-uri web ale unor terțe părți. Apple, reprezentanții săi și societățile sale afiliate sau subsidiare nu garantează, nu aprobă, nu susțin și nu își asumă și nu vor avea nicio răspundere față de dvs. sau orice altă persoană pentru niciun Serviciu, Material sau site web terț și nici pentru alte materiale, produse sau servicii terțe. Materialele terțe și linkurile către alte site-uri web sunt furnizate strict pentru comoditatea dvs.

G. Nici Apple și niciunul dintre furnizorii săi de conținut nu garantează disponibilitatea, acuratețea, integralitatea, fiabilitatea sau actualitatea informațiilor bursiere, a datelor de localizare geografică, a informațiilor despre sănătate sau a oricăror alte date afișate de orice Software și Servicii Apple. Informațiile financiare afișate de orice Software și Servicii Apple sunt doar cu titlu informativ și nu trebuie să vă bazați pe ele drept recomandări pentru investiții. Înainte de a executa orice tranzacție bursieră bazată pe informațiile obținute prin intermediul Software-ului și Serviciilor Apple, este recomandat să consultați un specialist financiar sau în investiții, care este calificat din punct de vedere legal pentru a furniza consultanță financiară sau de investiții în țara sau în regiunea dvs. Este recomandat să evaluați rezultatele generate de inteligența artificială pentru acuratețe și adecvare pentru cazul dvs. de utilizare, inclusiv folosind examinarea umană, după caz, înainte de a utiliza sau a partaja rezultatele de la Software-ul și Serviciile Apple. Datele de localizare geografică furnizate de orice Software și Serviciu Apple, inclusiv serviciul Hărți Apple, sunt furnizate doar pentru navigație și/sau planificare elementară și nu trebuie să vă bazați pe ele în situații care necesită informații precise de localizare sau în care datele de localizare eronate, imprecise, întârziate sau incomplete pot duce la moarte, vătămare personală sau daune materiale sau de mediu. Acceptați faptul că rezultatele pe care le primiți de la serviciul Hărți pot fi diferite față de condițiile rutiere și de teren reale din cauza unor factori care pot afecta precizia datelor Hărți, precum, fără limitare, condițiile meteo, rutiere și de trafic și evenimentele geopolitice. Pentru siguranța dvs., acordați întotdeauna atenție indicatoarelor rutiere și condițiilor rutiere curente. Respectați practicile conducerii preventive și reglementările privind traficul și rețineți că este posibil ca itinerarele pietonale și pentru biciclete să nu includă trasee desemnate.

H. În măsura în care transmiteți orice tip de conținut prin utilizarea Software-ului și Serviciilor Apple, declarați că dețineți toate drepturile conexe, aveți autorizație sau vă este legal permis să transmiteți asemenea conținut și că asemenea conținut nu încalcă niciuna dintre condițiile de prestare a serviciilor aplicabile Software-ului și Serviciilor Apple. Sunteți de acord că Software-ul și Serviciile Apple includ conținut, informații și materiale protejate prin drepturi de proprietate care sunt deținute de Apple, de proprietarul site-ului sau concesionarii acestora și sunt protejate prin legile referitoare la proprietatea intelectuală și alte legi, incluzând dar fără a se limita la legea dreptului de autor. Consimțiți să nu utilizați acest tip de conținut, informații sau materiale altfel decât pentru utilizarea permisă a Software-ului și Serviciilor Apple și în nicio altă manieră aflată în discordanță cu termenele prezentei Licențe sau care încalcă orice drepturi de proprietate intelectuală ale unui terț sau ale Apple. Nicio porțiune a Software-ului și Serviciilor Apple nu poate fi reprodusă sub nicio formă și prin niciun mijloc. Sunteți de acord să nu modificați, să nu închiriați, să nu dați în leasing, să nu împrumutați, să nu vindeți, să nu distribuiți sau să nu creați lucrări derivate pe baza Software-ului și Serviciilor Apple, de nicio manieră și nu veți exploata Software-ul și Serviciile Apple în niciun mod neautorizat, inclusiv, fără limitare, utilizarea Software-ului și Serviciilor Apple pentru transmiterea de viruși, viermi, troieni sau alte tipuri de malware pentru computer ori prin violarea sau supraîncărcarea capacității rețelei. De asemenea, sunteți de acord să nu utilizați Software-ul și Serviciile Apple în nicio manieră pentru a desfășura activități de spamming sau fraudă, a hărțui, a abuza, a spiona, a amenința, a defăima sau a încălca sau a viola în niciun fel drepturile oricărei alte părți și că Apple nu răspunde pentru asemenea utilizări din partea dvs. nici pentru eventualele mesaje sau transmisii hărțuitoare, amenințătoare, defăimătoare, ofensatoare, ilicite sau ilegale pe care le-ați putea recepționa ca rezultat al utilizării oricăruia dintre programele Software și Serviciile Apple.

I. Este posibil ca anumite programe Software Apple, Servicii și Materiale de la terțe părți să nu fie disponibile în toate limbile sau în toate țările sau regiunile. Apple nu face nicio declarație că asemenea Software Apple, Servicii și Materiale de la terțe părți sunt adecvate sau disponibile pentru utilizare în vreo locație. În măsura în care optați să utilizați sau să accesați asemenea Software Apple, Servicii și Materiale de la terțe părți, o faceți din propria dvs. inițiativă și răspundeți pentru respectarea tuturor legilor în vigoare, inclusiv, dar fără limitare la legile locale în vigoare și la legile privind confidențialitatea și colectarea datelor. Apple și concesionarii săi își rezervă dreptul de a modifica, a suspenda, a elimina sau a dezactiva accesul la orice Software și Servicii Apple în orice moment și fără notificare prealabilă. Apple nu își asumă în niciun caz răspunderea pentru eliminarea sau dezactivarea accesului la oricare asemenea Software și Servicii Apple. De asemenea, Apple poate impune limite asupra utilizării sau accesării unor anumite programe Software și Servicii Apple, în orice caz și fără notificare prealabilă sau asumare a răspunderii.

7. Rezilierea. Prezenta Licență rămâne în vigoare până la rezilierea sa. Drepturile dvs. care decurg din prezenta Licență vor înceta automat sau nu vor mai fi în vigoare, fără preaviz din partea Apple, dacă nu respectați vreunul dintre termenii prezentei Licențe. La suspendarea prezentei Licențe, trebuie să încetați orice utilizare a Software-ului Apple și să distrugeți toate copiile, integrale sau parțiale, ale acestuia. Prevederile secțiunilor 5, 6, 7, 8, 9, 11, 12 și 13 ale prezentei Licențe vor fi aplicabile și după orice asemenea încetare.

8. Declinarea răspunderii pentru garanție.
A. Dacă sunteți un client care este consumator (o persoană care utilizează Software-ul Apple în afara activităților comerciale sau profesionale), este posibil să aveți drepturi legale în țara dvs. de reședință care să interzică aplicarea următoarelor limitări în cazul dvs. și, acolo unde sunt interzise, acestea nu se vor aplica în cazul dvs. Pentru a afla mai multe despre drepturi, trebuie să luați legătura cu o organizație locală de protecție a consumatorilor și să consulți Anexa privind jurisdicția. 

B. RECUNOAȘTEȚI ȘI ACCEPTAȚI ÎN MOD EXPRES CĂ, ÎN LIMITELE PERMISE PRIN LEGILE ÎN VIGOARE, UTILIZAREA SOFTWARE-ULUI APPLE ȘI A SERVICIILOR SE FACE PE PROPRIUL RISC ȘI CĂ VĂ ASUMAȚI INTEGRAL RISCURILE REFERITOARE LA CALITATEA SATISFĂCĂTOARE, PERFORMANȚĂ, ACURATEȚE ȘI EFORT.

C. ÎN LIMITELE MAXIME PERMISE PRIN LEGILE ÎN VIGOARE, SOFTWARE-UL ȘI SERVICIILE APPLE SUNT FURNIZATE „CA ATARE” ȘI „ÎN FUNCȚIE DE DISPONIBILITATE”, CU TOATE DEFECTELE ȘI FĂRĂ NICIUN FEL DE GARANȚIE, IAR APPLE ȘI CONCESIONARII APPLE (DENUMIȚI COLECTIV „APPLE” ÎN SCOPUL SECȚIUNILOR 8 ȘI 9) SE EXONEREAZĂ DE ORICE GARANȚII ȘI CONDIȚII REFERITOARE LA SOFTWARE-UL ȘI SERVICIILE APPLE, FIE ELE EXPLICITE, IMPLICITE SAU LEGALE, INCLUSIV, DAR FĂRĂ A SE LIMITA LA, GARANȚIILE ȘI/SAU CONDIȚIILE IMPLICITE DE VANDABILITATE, CALITATE SATISFĂCĂTOARE, ADECVARE PENTRU UN ANUMIT SCOP, ACURATEȚE, FOLOSINȚĂ LINIȘTITĂ ȘI NEÎNCĂLCARE A DREPTURILOR TERȚELOR PĂRȚI.

D. APPLE NU GARANTEAZĂ CĂ UTILIZAREA SOFTWARE-ULUI ȘI SERVICIILOR APPLE VA FI LIPSITĂ DE PROBLEME, CĂ FUNCȚIILE CONȚINUTE SAU SERVICIILE EXECUTATE ORI FURNIZATE DE SOFTWARE-UL APPLE VOR CORESPUNDE CERINȚELOR DVS., CĂ OPERAREA SOFTWARE-ULUI ȘI SERVICIILOR APPLE VA FI NEÎNTRERUPTĂ SAU LIPSITĂ DE ERORI, CĂ ORICE SERVICIU VA CONTINUA SĂ FIE PUS LA DISPOZIȚIE, CĂ DEFECTELE DIN SOFTWARE-UL ORI SERVICIILE APPLE VOR FI CORECTATE SAU CĂ SOFTWARE-UL ORI SERVICIILE APPLE VOR FI COMPATIBILE SAU VOR FUNCȚIONA CU ORICE SOFTWARE, APLICAȚII SAU SERVICII ALE UNOR TERȚE PĂRȚI. INSTALAREA ACESTUI SOFTWARE APPLE POATE AFECTA DISPONIBILITATEA ȘI CAPACITATEA DE UTILIZARE A SOFTWARE-ULUI, A APLICAȚIILOR SAU A SERVICIILOR TERȚE, PRECUM ȘI A PRODUSELOR ȘI SERVICIILOR APPLE.

E. ÎN PLUS, RECUNOAȘTEȚI CĂ SOFTWARE-UL ȘI SERVICIILE APPLE NU SUNT DESTINATE SAU ADECVATE PENTRU UTILIZAREA ÎN SITUAȚII SAU MEDII ÎN CARE DEFECTAREA SAU ÎNTÂRZIERILE SOFTWARE-ULUI ORI SERVICIILOR APPLE SAU ERORILE SAU INEXACTITĂȚILE DIN CONȚINUTUL, DATELE SAU INFORMAȚIILE FURNIZATE DE ACESTEA AR PUTEA DUCE LA DECESUL, VĂTĂMAREA CORPORALĂ SAU DAUNE IMPORTANTE FIZICE SAU DE MEDIU, INCLUSIV, DAR FĂRĂ LIMITARE LA, OPERAREA INSTALAȚIILOR NUCLEARE, SISTEMELOR DE NAVIGARE SAU DE COMUNICAȚII AERIENE, SISTEMELOR DE CONTROL AL TRAFICULUI AERIAN, APARATELOR DE MENȚINERE ARTIFICIALĂ A VIEȚII SAU A SISTEMELOR DE ARMAMENT.

F. NICIO INFORMAȚIE SAU RECOMANDARE COMUNICATĂ VERBAL SAU ÎN SCRIS DE APPLE SAU DE UN REPREZENTANT AUTORIZAT AL APPLE NU VA CONSTITUI O GARANȚIE. ÎN CAZUL ÎN CARE SOFTWARE-UL SAU SERVICIILE APPLE SE VOR DOVEDI DEFECTUOASE, VĂ VEȚI ASUMA INTEGRAL SUPORTAREA COSTURILOR PENTRU TOATE DEPANĂRILE, REPARAȚIILE SAU CORECTURILE NECESARE. UNELE JURISDICȚII NU PERMIT EXCLUDEREA GARANȚIILOR IMPLICITE SAU LIMITĂRILE DREPTURILOR LEGALE APLICABILE ALE CONSUMATORULUI, AȘA ÎNCÂT ESTE POSIBIL CA EXCLUDERILE ȘI LIMITĂRILE DE MAI SUS SĂ NU SE APLICE ÎN CAZUL DVS.

9. Limitarea răspunderii. CU EXCEPȚIA PREVEDERILOR CONTRARE DIN PREZENTA LICENȚĂ, ÎN LIMITELE PERMISE DE LEGILE ÎN VIGOARE, APPLE, COMPANIILE AFILIATE, AGENȚII SAU DIRECTORII SĂI NU VOR FI ÎN NICIUN CAZ RĂSPUNZĂTORI PENTRU VĂTĂMĂRI CORPORALE ȘI NICI PENTRU DAUNE INCIDENTALE, SPECIALE, INDIRECTE SAU CONSECUTIVE DE NICIUN FEL, INCLUSIV, DAR FĂRĂ LIMITARE LA, DAUNELE REZULTATE DIN PIERDERI DE PROFIT, CORUPEREA SAU PIERDEREA DATELOR, INCAPACITATEA DE A TRANSMITE SAU PRIMI DATE SAU INFORMAȚII (INCLUSIV, DAR FĂRĂ A SE LIMITA LA INSTRUCȚIUNI, LUCRĂRI ȘI MATERIALE DE CURS), ÎNTRERUPEREA ACTIVITĂȚII SAU ORICE ALTE DAUNE SAU PIERDERI COMERCIALE, REZULTATE DIN SAU AVÂND LEGĂTURĂ CU UTILIZAREA SAU INCAPACITATEA DVS. DE A UTILIZA SOFTWARE-UL SAU SERVICIILE APPLE SAU A ORICĂRUI SOFTWARE, APLICAȚII SAU SERVICII ALE UNOR TERȚE PĂRȚI ÎMPREUNĂ CU SOFTWARE-UL SAU SERVICIILE APPLE, INDIFERENT CARE AR FI CAUZA, FĂRĂ A ȚINE CONT DE TEORIA RĂSPUNDERII CIVILE (RĂSPUNDERE CONTRACTUALĂ, EXTRACONTRACTUALĂ SAU DE ALTĂ NATURĂ) ȘI CHIAR DACĂ APPLE A FOST AVIZAT ASUPRA POSIBILITĂȚII UNOR ASTFEL DE DAUNE. UNELE JURISDICȚII NU PERMIT EXCLUDEREA SAU LIMITAREA RĂSPUNDERII PENTRU VĂTĂMĂRI CORPORALE SAU PREJUDICII INCIDENTALE SAU PRODUSE ÎN CONSECINȚĂ, AȘA ÎNCÂT ESTE POSIBIL CA ACEASTĂ LIMITARE SĂ NU SE APLICE ÎN CAZUL DVS. Răspunderea totală din partea Apple pentru toate daunele dvs. (în afara celei impuse de legislația în vigoare în cazurile de vătămare corporală) nu va depăși în nicio eventualitate suma de două sute cincizeci de dolari americani (250,00 USD). Limitările de mai sus se vor aplica inclusiv în cazul în care măsura reparatorie menționată mai sus nu reușește să își atingă scopul esențial. 

10. Controlul exportului. Nu puteți utiliza, exporta sau reexporta Software-ul Apple decât în conformitate cu legislația Statelor Unite ale Americii și cu legislația jurisdicție sau jurisdicții de unde a fost obținut Software-ul Apple. În mod specific, dar fără limitare, Software-ul Apple nu poate fi exportat sau reexportat (i) în nicio țară supusă unui embargo din partea SUA sau (b) niciunei persoane aflate pe lista privind persoanele desemnate special a Departamentului Trezoreriei SUA sau pe lista entităților sau a persoanelor refuzate a Departamentului de Comerț al SUA sau pe orice alte liste de părți restricționate. Prin utilizarea Software-ului Apple, declarați și garantați că nu vă aflați în niciuna dintre aceste țări și pe niciuna dintre aceste liste. De asemenea, sunteți de acord că nu veți utiliza Software-ul Apple în niciun scop interzis de legislația Statelor Unite ale Americii, inclusiv, printre altele, dezvoltarea, proiectarea, fabricarea sau producția de proiectile, arme nucleare, chimice sau biologice.

11. Utilizatori finali guvernamentali și entități și asociați de afaceri care fac obiectul HIPAA
A. Utilizatori finali guvernamentali. Software-ul Apple și documentația aferentă sunt „Commercial Products” (Produse comerciale), așa cum este definit acest termen în clauza 48 C.F.R. (Code of Federal Rules), Secțiunea 2.101, constând în „Commercial Computer Software” (Software comercial de calculator) și „Commercial Computer Software Documentation” (Documentație pentru software comercial de calculator), așa cum sunt definiți acești termeni în clauzele 48 C.F.R., Secțiunea 12.212 sau 48 C.F.R., Secțiunea 227.7202, după caz. În conformitate cu clauza 48 C.F.R. §12.212 sau 48 C.F.R. între §227.7202-1 și 227.7202-4, după caz, Software-ul comercial și Documentația pentru software comercial sunt licențiate utilizatorilor finali din Guvernul SUA (a) numai ca Produse comerciale și (b) numai cu acele drepturi care sunt acordate oricăror alți utilizatori finali în conformitate cu termenii și condițiile din prezenta. Drepturile nepublicate sunt rezervate în virtutea legilor privind drepturile de autor în vigoare în Statele Unite ale Americii.

B. Entități și asociați de afaceri care fac obiectul HIPAA. Dacă sunteți o entitate sau un asociat de afaceri care face obiectul HIPAA, nu veți utiliza Software-ul Apple, Serviciile Apple sau orice componentă sau funcție a acestora pentru a crea, a primi sau a transmite informații medicale sensibile, identificabile individual, inclusiv informații medicale protejate, și nu veți folosi Software-ul Apple sau Serviciile Apple în orice mod prin care Apple (sau orice filială Apple) ar deveni asociatul dvs. de afaceri sau al oricărei terțe părți. Termenii utilizați în această secțiune au același înțeles cu definițiile de la punctul 45 CFR §160.103.

12. Legea guvernantă și independența clauzelor. Prezenta Licență va fi guvernată și interpretată în conformitate cu legislația Statului California, excluzând principiile sale privind conflictul de legi. Prezenta Licență nu va fi guvernată de Convenția Națiunilor Unite asupra contractelor de vânzare internațională de mărfuri, a cărei aplicare este exclusă în mod expres. Dacă sunteți un consumator din Regatul Unit, prezenta Licență va fi reglementată de legile corespunzătoare jurisdicției reședinței dvs. Dacă, din orice motiv, o instanță a unei jurisdicții competente găsește orice prevedere a Licenței ca fiind inaplicabilă, integral sau parțial, celelalte dispoziții rămân în continuare aplicabile integral.

13. Integralitatea contractului. Limba aplicabilă. Prezenta Licență constituie integralitatea acordului între dvs. și Apple cu privire la Software-ul Apple și înlocuiește toate înțelegerile anterioare sau actuale asupra acestui subiect. Niciun amendament și nicio modificare a prezentei Licențe nu vor produce efecte dacă nu sunt scrise și semnate de Apple. Orice traducere a prezentei Licențe este realizată pentru necesități locale și, în eventualitatea unei contradicții între versiunea în limba engleză și versiunea într-o altă limbă, versiunea în limba engleză va prevala, în măsura în care acest lucru este permis de legislația locală din jurisdicția dvs.

14. Recunoașterile terților.
A. Unele părți ale Software-ului Apple pot utiliza sau include software de la terțe părți și alte materiale protejate prin drepturi de autor. Recunoașterile, condițiile de acordare a licenței și limitările răspunderii pentru asemenea materiale sunt cuprinse în documentația electronică pentru Software-ul Apple și utilizarea acestor materiale este guvernată de condițiile de utilizare respective. Utilizarea Google Safe Browsing Service este sub incidența condițiilor de prestare a serviciilor Google (https://www.google.com/intl/ro/policies/terms/) și a politicii de confidențialitate Google (https://www.google.com/intl/ro/policies/privacy/).

B. Unele biblioteci software și alte software-uri de la terțe părți incluse în Software-ul Apple sunt gratuite și licențiate în baza termenelor Licenței publice generale GNU (GPL) sau ale Bibliotecii GNU/Licenței publice secundare generale (LGPL), după caz. Puteți obține o copie completă a codului sursă într-o formă care poate fi citită de computer pentru acest software în baza termenelor GPL și LGPL, după caz, fără costuri, cu excepția costului pentru suport, expediere și manipulare, în urma unei cereri scrise către Apple la opensource@apple.com. Software-ul GPL/LGPL este distribuit în speranța că va fi util, dar FĂRĂ NICIO GARANȚIE, nici măcar a garanției implicite de VANDABILITATE sau ADECVARE PENTRU UN ANUMIT SCOP. O copie a licenței GPL și LGPL este inclusă cu Software-ul Apple.

C. Utilizarea MPEG-4. Acest produs este acordat sub Licența portofoliului de brevete MPEG-4 Systems pentru codarea în conformitate cu standardul MPEG-4 Systems, cu excepția că o licență suplimentară și plata unor redevențe sunt necesare pentru codarea legată de (i) datele stocate sau reproduse pe suporturi fizice pentru care se plătește individual pentru fiecare titlu și/sau (ii) datele pentru care se plătește individual pentru fiecare titlu și sunt transmise către un utilizator final pentru stocare și/sau utilizare permanentă. O astfel de licență suplimentară poate fi obținută de la MPEG LA, LLC. Consultați https://www.mpegla.com pentru detalii suplimentare.

Acest produs este licențiat conform Licenței portofoliului de brevete MPEG-4 Visual pentru utilizare personală și necomercială din partea unui consumator pentru (i) codarea de conținut video în conformitate cu standardul MPEG-4 Visual („Video MPEG-4”) și/sau (ii) decodarea de conținut video MPEG-4 care a fost codat de un consumator angajat într-o activitate personală și necomercială și/sau a fost obținut de la un furnizor de video licențiat de MPEG LA pentru a furniza conținut video MPEG-4. Nicio licență nu este acordată și nu trebuie considerată ca fiind implicită pentru niciun alt fel de utilizare. Informații suplimentare, inclusiv referitoare la utilizarea și licențierea în scopuri promoționale, interne și comerciale pot fi obținute de la MPEG LA, LLC. Consultați https://www.mpegla.com.

D. Mențiunea H.264/AVC. În măsura în care Software-ul Apple conține funcționalități de codare și/sau decodare AVC, utilizarea comercială a H.264/AVC necesită licențiere suplimentară și se aplică următoarele clauze: FUNCȚIONALITATEA AVC DIN ACEST PRODUS ESTE LICENȚIATĂ ÎN PREZENTA DOAR PENTRU UTILIZARE PERSONALĂ ȘI NECOMERCIALĂ DIN PARTEA UNUI CONSUMATOR PENTRU (i) CODAREA DE CONȚINUT VIDEO ÎN CONFORMITATE CU STANDARDUL AVC („VIDEO AVC”) ȘI/SAU (ii) DECODAREA DE CONȚINUT VIDEO AVC CARE A FOST CODAT DE UN CONSUMATOR ANGAJAT ÎNTR-O ACTIVITATE PERSONALĂ ȘI NECOMERCIALĂ ȘI/SAU CONȚINUT VIDEO AVC CARE A FOST OBȚINUT DE LA UN FURNIZOR DE VIDEO LICENȚIAT PENTRU A FURNIZA CONȚINUT VIDEO AVC. INFORMAȚII REFERITOARE LA ALTE UTILIZĂRI ȘI LICENȚE POT FI OBȚINUTE DE LA MPEG LA L.L.C. CONSULTAȚI HTTPS://WWW.MPEGLA.COM.

E. Mențiunea AMR. Funcționalitatea de codare și decodare adaptivă cu frecvențe multiple („AMR”, Adaptive Multi-Rate) din acest produs nu este licențiată pentru efectuarea de apeluri vocale celulare sau pentru utilizarea în orice produs de telefonie construit pe baza arhitecturii QuickTime pentru platforma Windows. Funcționalitatea de codare și decodare AMR din acest produs nu este licențiată pentru utilizarea într-o infrastructură de comunicații celulare, inclusiv: stații de bază, controlere de stații de bază/controlere de rețea radio, centre de comutare și gatewayuri pentru și de la rețeaua publică comutată.

F. Mențiunea FAA. Datele din Aircraft Situation Display și National Airspace System Status Information (denumite colectiv „Date de zbor”) afișate prin intermediul Software-ului Apple sunt generate de Administrația Federală a Aviației (FAA) din Statele Unite ale Americii. Sunteți de acord să nu redistribuiți Datele de zbor în absența unui acord prealabil în scris din partea FAA. FAA și Apple sunt exonerate de orice garanții, exprese sau implicite (inclusiv garanțiile implicite de vandabilitate și adecvare pentru un anumit scop) în legătură cu utilizarea și acuratețea Datelor de zbor. Sunteți de acord că FAA și Apple nu sunt răspunzătoare, colectiv sau individual, pentru nicio pierdere, daună, reclamație, răspundere, cheltuială ori penalitate și pentru nicio daună indirectă, specială, secundară, incidentală sau consecutivă rezultată în urma utilizării Datelor de zbor. Software-ul Apple nu este sponsorizat sau aprobat de FAA. FAA nu este răspunzătoare pentru problemele tehnice sau de sistem, iar dvs. nu trebuie să contactați FAA pentru astfel de probleme sau pentru probleme referitoare la fluxul de trafic operațional.

G. Utilizarea profilurilor de culoare Adobe. Puteți utiliza software-ul Adobe Color Profile inclus împreună cu Software-ul Apple în conformitate cu prezenta Licență, dar Adobe nu are nicio obligație de a oferi suport pentru profilurile de culoare în baza prezentei, inclusiv actualizări sau versiuni ulterioare ale profilurilor sau altor articole. Pe lângă prevederile Secțiunilor 8 și 9 de mai sus, COMPANIA ADOBE NU ESTE ÎN NICIUN CAZ RĂSPUNZĂTOARE PENTRU NICIO DAUNĂ, RECLAMAȚIE SAU COST, INDIFERENT DE NATURA ACESTORA. Software-ul Adobe Color Profile distribuit împreună cu Software-ul Apple este disponibil pentru descărcare și pe pagina Adobe, la https://www.adobe.com.

H. Contract de licență pentru utilizatorul final Gracenote®. Această aplicație sau dispozitiv conține software de la Gracenote, Inc. cu sediul în Emeryville, California („Gracenote”). Software-ul de la Gracenote („Software Gracenote”) oferă acestei aplicații posibilitatea identificării discului și/sau fișierelor, obținerii de informații referitoare la muzică, inclusiv date privind numele, artistul, piesa și titlul („Date Gracenote”) de la servere online sau din bazele de date încorporate (denumite colectiv „Servere Gracenote”), precum și a îndeplinirii altor funcții. Puteți utiliza Datele Gracenote numai prin intermediul funcțiilor acestei aplicații sau ale acestui dispozitiv destinate utilizatorului final.

Sunteți de acord să utilizați Datele Gracenote, Software-ul Gracenote și Serverele Gracenote numai pentru uzul dvs. personal și necomercial. Sunteți de acord să nu atribuiți, să nu copiați, să nu transferați sau să nu transmiteți Software-ul Gracenote sau orice Date Gracenote unei părți terțe. SUNTEȚI DE ACORD SĂ NU UTILIZAȚI SAU SĂ EXPLOATAȚI DATELE GRACENOTE, SOFTWARE-UL GRACENOTE SAU SERVERELE GRACENOTE, DECÂT ÎN MODUL EXPRES PERMIS ÎN ACEST DOCUMENT.

Sunteți de acord că licența dvs. neexclusivă de utilizare a Datelor Gracenote, a Software-ului Gracenote și a Serverelor Gracenote va fi anulată dacă încălcați aceste restricții. Dacă licența dvs. este anulată, sunteți de acord să întrerupeți în totalitate orice fel de utilizare a Datelor Gracenote, a Software-ului Gracenote și a Serverelor Gracenote. Gracenote își rezervă toate drepturile asupra Datelor Gracenote, a Software-ului Gracenote și a Serverelor Gracenote, inclusiv toate drepturile de proprietate. În nicio situație, Gracenote nu va fi obligată să vă plătească în niciun fel pentru informațiile pe care le furnizați. Sunteți de acord ca Gracenote, Inc. să-și impună drepturile împotriva dvs. conform acestui Acord, direct, în nume propriu.

Serviciul Gracenote utilizează un identificator unic pentru a urmări, în scop statistic, interogările. Scopul unui identificator numeric alocat în mod aleatoriu este de a permite serviciului Gracenote să numere interogările fără să știe nimic despre dvs. Pentru mai multe informații, consultați pagina web privind politica de confidențialitate Gracenote pentru serviciul Gracenote.

Software-ul Gracenote și fiecare element din Datele Gracenote vă sunt licențiate „CA ATARE”. Gracenote nu declară și nu oferă garanții, în mod expres sau implicit, cu privire la acuratețea niciunor date Gracenote din Serverele Gracenote. Gracenote își rezervă dreptul să șteargă date din Serverele Gracenote sau să modifice categoriile de date pentru orice motive considerate suficiente de Gracenote. Nu se oferă nicio garanție că Software-ul Gracenote sau Serverele Gracenote nu conțin erori sau că funcționarea Software-ului Gracenote sau a Serverelor Gracenote nu va fi întreruptă. Gracenote nu este obligată să vă furnizeze tipuri sau categorii de date noi, îmbunătățite sau suplimentare, pe care Gracenote le-ar putea furniza în viitor și are libertatea de a întrerupe în orice moment furnizarea serviciilor sale. GRACENOTE ESTE EXONERATĂ DE TOATE GARANȚIILE, EXPRESE SAU IMPLICITE, INCLUSIV, DAR NELIMITAT LA, GARANȚIILE IMPLICITE DE POSIBILITATE DE COMERCIALIZARE, DE ADECVARE PENTRU UN SCOP ANUME, DE TITLU ȘI DE NEÎNCĂLCARE. GRACENOTE NU GARANTEAZĂ REZULTATELE CARE VOR FI OBȚINUTE PRIN UTILIZAREA DE CĂTRE DVS. A SOFTWARE-ULUI GRACENOTE SAU A ORICĂRUI SERVER GRACENOTE. ÎN NICIUN CAZ GRACENOTE NU VA FI RĂSPUNZĂTOARE PENTRU NICIUN FEL DE DAUNE SECUNDARE SAU CARE REZULTĂ DIN UTILIZARE SAU PENTRU NICIO PIERDERE DE PROFIT SAU DE VENITURI.

15. Restricțiile serviciului Yahoo Search. Serviciul Yahoo Search disponibil prin intermediul Safari este licențiat pentru utilizare doar în următoarele țări și regiuni: Argentina, Aruba, Australia, Austria, Barbados, Belgia, Bermude, Brazilia, Bulgaria, Canada, Insulele Cayman, Chile, China continentală, Hong Kong, Taiwan, Columbia, Cipru, Republica Cehă, Danemarca, Republica Dominicană, Ecuador, El Salvador, Finlanda, Franța, Germania, Grecia, Grenada, Guatemala, Ungaria, Islanda, India, Indonezia, Irlanda, Italia, Jamaica, Japonia, Letonia, Lituania, Luxemburg, Malaysia, Malta, Mexic, Țările de Jos, Noua Zeelandă, Nicaragua, Norvegia, Panama, Peru, Filipine, Polonia, Portugalia, Puerto Rico, România, Singapore, Slovacia, Slovenia, Coreea de Sud, Spania, St. Lucia, St. Vincent, Suedia, Elveția, Thailanda, Bahamas, Trinidad și Tobago, Turcia, Marea Britanie, Uruguay, Statele Unite ale Americii și Venezuela.

EA1955
11.07.2025

————————————

Anexă privind jurisdicția

Australia

Pentru consumatorii din Australia, nu există nicio dispoziție în această Licență care să afecteze sau să fie prevăzută a afecta drepturile dvs. legale în temeiul Legii privind protecția consumatorilor din Australia (inclusiv garanțiile pentru consumatori).

Dacă folosiți FaceTime sau iMessage în Australia, acești termeni suplimentari se aplică pentru utilizarea acestor servicii. Sunteți de acord să nu utilizați FaceTime sau iMessage pentru a trimite, a genera, a distribui, a stoca, a solicita sau a accesa categorii de conținut interzise conform Legii privind siguranța online din Australia și a standardelor și cerințelor asociate de punere în aplicare a normelor de siguranță online. Aceste categorii includ, în măsura în care este interzis, conținut care prezintă materiale privind abuzul sexual asupra copiilor sau de exploatare sexuală a copiilor; care promovează, îndeamnă la sau facilitează acțiunile teroriste; care planifică sau facilitează activități ilegale; care prezintă materiale infracționale sau violente; care prezintă materiale nocive sau ilegale legate de droguri, ce descriu, înfățișează, exprimă sau se ocupă în alt mod de abuzul sau de dependența de droguri ori oferă instrucțiuni detaliate privind abuzul acestora sau le promovează, fără justificare. Apple își rezervă dreptul de a împiedica utilizarea aplicației FaceTime și iMessage dacă trimiteți, generați, distribuiți, stocați, solicitați sau accesați astfel de conținut (inclusiv prin suspendarea sau oprirea accesului dvs. la FaceTime și iMessage, prin impunerea de restricții asupra utilizării acestor servicii sau prin eliminarea, ștergerea sau limitarea accesului la materiale din cadrul acestor servicii, după caz). De asemenea, aveți responsabilitatea de a vă asigura că utilizarea FaceTime și iMessage prin intermediul contului dvs. sau pe dispozitivul dvs. nu încalcă termenii prezentei licențe.

Japonia

Fără a aduce atingere niciunui alt termen din această Licență, dacă se aplică Actul privind contractele cu consumatorii din Japonia, termenii care limitează răspunderea Apple pentru daune produse ca urmare a încălcării contractului sau a unor acțiuni care țin de răspunderea civilă, comise de Apple, nu se aplică dacă astfel de daune se datorează conduitei intenționat greșite sau neglijenței grave a Apple.

Coreea

Condiții de utilizare Apple pentru serviciul de informații privind localizarea și serviciul bazat pe localizare aplicabile în Coreea 

Condițiile aplicabile de utilizare a serviciilor de localizare furnizate de Apple Inc. („Apple”) pentru produsele și serviciile Apple sunt prezentate mai jos. Următoarele condiții de utilizare se aplică împreună cu toate contractele de licență software Apple aplicabile, consimțământul privind colectarea informațiilor de localizare incluse în formularul de solicitare al operatorului de telefonie mobilă, precum și alte Termene și condiții relevante pentru iPhone.

1. Taxe pentru serviciu. Apple furnizează serviciile sale de localizare utilizatorilor de produse fabricate și vândute de Apple, fără costuri suplimentare.

2. Detalii despre serviciu. Cu consimțământul utilizatorului, serviciile de localizare sunt furnizate pentru Apple și pentru aplicații și site-uri web de la terți, pentru a colecta și a utiliza informații bazate pe locația curentă a unui dispozitiv sau a unui obiect, cum ar fi (i) o aplicație de hartă care le permite utilizatorilor să-și localizeze poziția curentă pe hartă; (ii) o aplicație pentru camera foto care le permite utilizatorilor să includă locația pozelor și a videoclipurilor; (iii) o aplicație de tip busolă; (iv) o aplicație care permite utilizatorilor să partajeze locația dispozitivului lor sau să localizeze un dispozitiv sau un obiect pierdut; și (v) o aplicație de localizare în scopuri tehnologice, dezvoltată de Apple sau de dezvoltatori externi. Rețineți, dacă un utilizator dorește să folosească orice aplicație sau serviciu extern care furnizează informații de localizare pe produsele Apple, utilizatorul trebuie să fie familiarizat cu și să respecte acordul de licență al dezvoltatorului sau al furnizorului de servicii în cauză, precum și politica de confidențialitate pentru informațiile de localizare utilizate în cadrul respectivei aplicații sau serviciu.

3. Informații privind localizarea. Produsele Apple care au caracteristici de localizare, cum ar fi iPhone, vor trimite periodic către Apple informații cu etichetă geografică privind locația hotspoturilor Wi-Fi și a turnurilor de telefonie din apropiere (dacă dispozitivul este compatibil cu această funcție) într-un format anonim și criptat, pentru a îmbunătăți precizia și performanța tehnologiei de localizare Apple. Aceste informații sunt transmise numai atunci când utilizatorul este conectat la o rețea Wi-Fi sau celulară. Pe lângă locațiile anonime cu etichetă geografică, informațiile personale de localizare sunt partajate cu servicii de tipul Găsire, atunci când utilizatorii aleg să partajeze locația, să marcheze un dispozitiv sau un obiect ca fiind pierdut sau activează funcția Trimitere ultima locație; acestea sunt stocate în mod criptat pe serverele Apple, timp de până la 24 de ore.

4. Scopul colectării și perioada de păstrare a informațiilor de localizare

Apple păstrează informațiile de localizare în scopul furnizării serviciilor de localizare către utilizator. Apple șterge informațiile de localizare atunci când se realizează scopul colectării și utilizării acestor informații de localizare și nu mai este nevoie să se păstreze aceste date.

5. Drepturile utilizatorilor și ale tutorilor legali și metodele de exercitare a acestor drepturi

Utilizatorii pot controla oricând serviciile de localizare Apple pe dispozitivul lor, accesând Configurări > Confidențialitate și securitate > Servicii de localizare. Informații suplimentare despre drepturile utilizatorilor privind controlul serviciilor de localizare sunt disponibile în secțiunea Apple despre serviciile de localizare și confidențialitate, la adresa https://www.apple.com/kr/legal/privacy/data/ko/location-services/.

Informații privind drepturile utilizatorilor și ale tutorilor legali în ceea ce privește datele cu caracter personal sunt disponibile în anexa pentru Coreea la Politica de confidențialitate Apple, la adresa https://www.apple.com/kr/legal/privacy/kr.

6. Detalii referitor la notificarea utilizatorilor privind furnizarea informațiilor lor de localizare către terții desemnați de aceștia

Dispozitivul utilizatorului nu furnizează terților informații de localizare fără consimțământul utilizatorului. Utilizatorul va fi notificat dacă informațiile de localizare sunt furnizate terților desemnați aprobați de utilizator.

7. Motive pentru și perioada de păstrare a jurnalelor de date cu informații de localizare

Apple și dispozitivele Apple păstrează evidențe care confirmă colectarea, utilizarea și furnizarea informațiilor de localizare timp de cel puțin 6 luni.

8. Respectarea legii. Apple își asuma responsabilitățile legate de furnizarea serviciului de localizare în conformitate cu legile și reglementările relevante. 

9. Informații de contact. Dacă aveți întrebări sau probleme legate de serviciul de localizare, contactați Apple Korea Ltd.

Apple Korea Ltd.
517, Yeongdong-daero, Gangnam-gu, Seul
39F, ASEM Tower (06164)
Tel: +82 2 6712 6700

Ultima actualizare a avut loc pe 31 martie 2025. Actualizările au fost aduse în urma serviciilor suplimentare furnizate de Apple.

Regatul Unit

Dacă utilizați Software-ul și Serviciile Apple în Regatul Unit, se aplică următoarele condiții suplimentare.

1. Conținut ilegal
Apple dezvoltat diverse sisteme și procese concepute pentru a proteja utilizatorii de conținut ilegal. Acestea pot fi aplicate Software-ului și Serviciilor Apple în măsura în care Apple consideră adecvat, în funcție de natura caracteristicii Software-ului sau Serviciului Apple și de riscurile asociate pentru utilizatori. Aceste sisteme și procese pot include, de exemplu, blocarea funcțiilor, moderare umană sau capacitatea utilizatorilor de a dezactiva anumite funcționalități. În unele cazuri, este posibil să fie utilizată tehnologie proactivă pentru a proteja utilizatorii de conținut ilegal, cum ar fi tehnologie de detectare a imaginilor.

Unele dintre aceste măsuri de protecție, cum ar fi instrumentele de raportare disponibile, sunt concepute pentru a minimiza durata de timp pentru care conținutul ilegal grav ar putea fi prezent pe Software-ul și în Serviciile Apple. În acest scop, conținutul ilegal grav include conținut legat de terorism, conținut care prezintă abuzul sexual și exploatarea sexuală a copiilor și anumite alte conținuturi dăunătoare. Apple utilizează sisteme și procese corespunzătoare, concepute să elimine rapid conținutul în momentul primirii unei alerte sau atunci când ia la cunoștință faptul că în Software-ul și Serviciile Apple există conținut considerat ilegal de Apple.

Dacă, în timp ce utilizați Software-ul și Serviciile Apple, întâlniți conținut pe care îl considerați ilegal, puteți raporta acest lucru urmând procesele stabilite la adresa https://www.apple.com/uk/legal/online-safety/index.html. După ce trimiteți un raport, Apple va analiza raportul conform obligațiilor legale Apple și conform acestei Licențe. În urma analizei, Apple poate elimina conținutul și, de asemenea, poate lua alte măsuri, după cum consideră adecvat sau necesar.

2. Rapoarte și litigii privind conținutul ilegal
Dacă ați generat, ați încărcat sau ați partajat conținut pe Software-ul sau Serviciile Apple, puteți trimite un raport urmând următoarele procese prezentate la adresa https://www.apple.com/uk/legal/online-safety/index.html în următoarele circumstanțe: (a) în cazul în care conținutul dvs. a fost eliminat din Software-ul sau Serviciile Apple ori dacă ați primit un avertisment sau o suspendare, vi s-a interzis sau vi s-a restricționat accesul la sau utilizarea Software-ului sau a Serviciilor Apple, în baza faptului că respectivul conținut este ilegal; sau (b) dacă o tehnologie utilizată de Apple a cauzat eliminarea sau restricționarea accesului într-un mod despre care considerați că nu este prevăzut de sau încalcă prezenta Licență.

De asemenea, puteți transmite un raport dacă credeți că Apple nu respectă obligațiile sale legale în ceea ce privește conținutul ilegal, raportarea conținutului, dreptul utilizatorilor la libertatea de exprimare în limitele legii sau confidențialitatea utilizatorilor.

După ce trimiteți un raport, Apple va analiza raportul pe baza obligațiilor legale Apple și a prezentei Licențe. În urma analizei, Apple va decide dacă sa acționeze în baza raportului dvs. De asemenea, Apple poate lua alte măsuri considerate adecvate și vă va informa de rezultatul raportului dvs.

Dacă utilizarea Software-ului sau a Serviciilor Apple de către dvs. este suspendată sau reziliată, ori conținutul pe care îl generați, încărcați sau partajați este eliminat din Software-ul sau Serviciile Apple, ori accesul este restricționat cu încălcarea prezentei Licențe, aveți dreptul de a iniția proceduri pentru încălcarea contractului. 

————————————
Termeni și condiții pentru Apple Pay și Portofel

Aceste termene și condiții pentru Apple Pay și aplicația Portofel („Termene pentru Apple Pay și aplicația Portofel”) completează Contractul de licență software Apple pentru macOS („Licența”); atât termenele Licenței, cât și aceste Termene pentru Apple Pay și aplicația Portofel guvernează utilizarea de către dvs. a funcției Apple Pay („Apple Pay”) și a aplicației Portofel Apple („Portofel”), care vor fi considerate un „Serviciu” în temeiul Licenței. Termenii scriși cu majuscule, utilizați în acești Termeni pentru serviciul Apple Pay și aplicația Portofel, au înțelesurile enunțate în Licență. Acceptarea de către dvs. a acestor Termeni pentru Apple Pay și Portofel constituie acceptarea de către dvs. a Termenilor respectivi pentru Apple Pay și Portofel pe toate dispozitivele dvs. Apple care acceptă Apple Pay și Portofel.

Apple Pay și compatibilitatea pentru cardurile acceptate (așa cum sunt definite mai jos) în aplicația Portofel Apple („Portofel”) sunt furnizate în Statele Unite ale Americii de către Apple Payments Services LLC („Apple Payments Services”) și în afara Statelor Unite ale Americii de către alți afiliați Apple. În rest, aplicația Portofel este furnizată de Apple și de alți afiliați Apple. Apple, Apple Payments Services și afiliații Apple respectivi sunt fiecare parte la prezentele Termene pentru Apple Pay în ceea ce privește Serviciile pe care le furnizează.

1. Prezentare generală 

Apple Pay

Apple Pay vă permite să efectuați plăți contactless folosind carduri de credit, de debit și preplătite, precum și servicii de plată în rate de la terțe părți, pe anumite site-uri web. Este posibil ca Apple Pay și anumite funcții Apple Pay să nu fie disponibile decât în anumite regiuni, cu anumiți emitenți de carduri, rețele de plată, comercianți și terțe părți.

Portofel

Aplicația Portofel vă permite să stocați reprezentări virtuale ale cardurilor de credit, de debit și preplătite, pentru a fi utilizate cu Apple Pay (denumite colectiv „Carduri compatibile”). Cardurile compatibile pot să fie disponibile numai în anumite regiuni și cu anumiți parteneri, iar Cardurile compatibile se pot schimba periodic.

2. Eligibilitate

Pentru a configura și a utiliza Apple Pay și aplicația Portofel, trebuie să aveți (i) un Computer Mac compatibil care rulează o versiune a software-ului de operare compatibilă cu Serviciile (cea mai recentă versiune recomandată și uneori obligatorie), (ii) un cont Apple asociat cu un cont iCloud cu reputație favorabilă la Apple și (iii) acces la internet sau acces la date celulare (se pot aplica taxe). Sub rezerva anumitor excepții, Cardurile compatibile sunt disponibile exclusiv pentru persoanele cu vârsta minimă de 13 ani și pot fi supuse unor restricții suplimentare legate de vârstă impuse de iCloud sau de emitentul, comerciantul sau orice altă terță parte relevantă.

3. Utilizarea Serviciilor

Apple Pay este conceput pentru a fi utilizat de dvs. și puteți furniza doar propriile Carduri compatibile. Dacă furnizați un card corporativ compatibil, se presupune că faceți acest lucru cu permisiunea angajatorului și aveți împuternicirea necesară să acceptați aceste Termene pentru Apple Pay și aplicația Portofel și toate tranzacțiile implicate de utilizarea funcției Apple Pay și a aplicației Portofel în numele angajatorului dvs. 

Sunteți de acord să nu utilizați Apple Pay în scopuri ilegale sau frauduloase ori în alte scopuri interzise de Licență și de aceste Termene pentru Apple Pay. În plus, sunteți de acord să utilizați Apple Pay în conformitate cu legile și reglementările aplicabile. Sunteți de acord să nu afectați și să nu perturbați Apple Pay (inclusiv accesarea Serviciului prin mijloace automatizate) sau serverele ori rețelele conectate la Serviciu sau orice politici, cerințe sau reglementări privind rețelele conectate la Serviciu (inclusiv orice acces, utilizare sau monitorizare neautorizată a datelor sau a traficului de date).

Puteți folosi Apple Pay pe Computerul dvs. Mac compatibil pentru a iniția plăți pe site-uri web. Puteți finaliza achiziția autorizând tranzacția folosind Computerul dvs. Mac cu Touch ID sau parolă, un iPhone compatibil sau un Apple Watch compatibil. Dacă finalizați achiziția pe Computerul dvs. Mac, trebuie să aveți un Card compatibil care este asociat cu un cont iCloud activ. Dacă finalizați achiziția folosind un iPhone sau un Apple Watch (denumite colectiv „Dispozitive compatibile”), trebuie să vă autentificați cu același cont Apple ca pe Computerul Mac.

Atunci când utilizați Apple Pay într-un browser web desktop diferit de Safari, trebuie să aveți un Card compatibil care a fost furnizat unui iPhone sau iPad compatibil. Pe lângă clauzele enunțate în prezentele Termene pentru Apple Pay, utilizarea Apple Pay de către dvs. pentru a iniția plăți pe site-uri web face obiectul Termenelor și condițiilor pentru Apple Pay și aplicația Portofel aplicabile Dispozitivelor dvs. compatibile, iar termenele acestora sunt încorporate prin referință și pot fi consultate accesând: Configurări > General > Informații > Mențiuni legale > Licență pe dispozitivul dvs. iPhone sau Informații > Mențiuni legale > Licență în aplicația Watch de pe un iPhone asociat. Este posibil să existe modificări ocazionale ale Dispozitivelor compatibile.

4. Relația companiei Apple cu dumneavoastră

Numai în contextul prezentei secțiuni 3, „Apple” se referă, în mod colectiv, la Apple Inc., Apple Payments Services LLC și afiliații Apple respectivi. Utilizarea de către dvs. a Apple Pay se va face conform acestor Termene pentru Apple Pay, cât și conform termenelor acordului de deținător de card pe care l-ați semnat cu emitentul sau orice terță parte responsabilă pentru Cardul dvs. compatibil.

Apple nu este o instituție financiară. Cardurile compatibile nu sunt emise sau întreținute de Apple, iar Apple nu procesează plăți și nu are niciun alt control asupra plăților, returnărilor de plăți, retururilor, rambursărilor, recompenselor, valorii, reducerilor, comenzilor, onorării comenzilor sau altor activități comerciale care pot rezulta din utilizarea Apple Pay sau a aplicației Portofel de către dvs.

Plățile în rate prin Apple Pay sunt acceptate și gestionate de parteneri terți. Dacă alegeți să plătiți în rate sau să cumpărați și să plătiți ulterior printr-o terță parte atunci când folosiți Apple Pay, contractați cu terța parte, iar determinările de eligibilitate și rambursarea obligației de cumpărare sunt reglementate de condițiile de prestare a serviciilor stabilite de acea terță parte, care vă sunt prezentate la finalizarea comenzii. Apple nu este parte la niciun contract încheiat între dvs. și acea terță parte și își declină în mod expres orice răspundere cu privire la astfel de servicii și contracte de plată în rate.

Termenele posibilelor acorduri încheiate între posesorul cardului și emitentul cardului vor continua să guverneze modul în care utilizați Cardurile dvs. compatibile și modul în care sunt utilizate în legătură cu Apple Pay. În mod similar, achiziționarea de către dvs. a oricăror bunuri sau servicii utilizând funcția Apple Pay va face obiectul termenelor și condițiilor comercianților în cauză.

Nimic din Licență sau din aceste Termene pentru Apple Pay și aplicația Portofel nu modifică termenele contractului de emitere a cardului pe care îl aveți cu banca emitentă sau comerciantul sau alte termene și condiții aplicabile pentru utilizarea funcțiilor Apple Pay, iar aceste termene vor continua să guverneze modul în care utilizați funcția Apple Pay aplicabilă și reprezentarea virtuală a acestora pe Computerul dvs. Mac compatibil.

Sunteți de acord că Apple nu este parte contractuală în contractele încheiate de dvs. cu emitentul cardurilor sau cu comerciantul și nu este responsabilă pentru (a) conținutul, acuratețea sau indisponibilitatea cardurilor de plată, activităților comerciale, tranzacțiilor, achizițiilor, comenzilor, onorării comenzilor sau chitanțelor atunci când utilizați Apple Pay sau aplicația Portofel; (b) asigurarea creditului sau evaluarea eligibilității pentru credit; (c) activitățile emitenților, ale comercianților sau ale altor terți legate de utilizarea de către dvs. a Apple Pay sau a aplicației Portofel; (d) deciziile luate de un emitent, comerciant sau alt terț în legătură cu un Card compatibil; (e) acumularea sau valorificarea premiilor sau a valorii stocate în legătură cu Cardurile dvs. compatibile; sau (f) alimentarea sau reîncărcarea cardurilor compatibile preplătite. Contactați emitentul cardului sau comerciantul în cauză în legătură cu orice litigiu sau întrebare legată de Cardurile compatibile sau activitățile comerciale asociate acestora. Pentru întrebări privind Apple Pay sau aplicația Portofel, contactați asistența Apple din regiunea dvs.; numărul de asistență telefonică live Apple pentru fiecare regiune este disponibil la https://support.apple.com/ro/106932

5. Confidențialitatea

Când folosiți Apple Pay pentru a iniția o tranzacție de plată care trebuie finalizată pe un Dispozitiv compatibil, Apple Pay va transfera informațiile de plată într-un format criptat între Computerul dvs. Mac și Dispozitivul dvs. compatibil pentru a finaliza tranzacția. Când folosiți Apple Pay pentru a efectua o tranzacție de plată pe un MacBook Pro cu Touch ID integrat, informațiile dvs. de plată vor fi furnizate într-un format criptat către site-ul web ca parte a tranzacției respective. Când adăugați un card la Apple Pay pe un MacBook Pro cu Touch ID integrat, informațiile despre dispozitivul dvs., cum ar fi activarea anumitor configurări ale dispozitivului și modelele de utilizare a dispozitivului (de exemplu, procentul din timp în care dispozitivul se află în mișcare, numărul aproximativ de apeluri pe săptămână), vor fi trimise către Apple pentru a determina eligibilitatea și a preveni fraudele. Puteți obține informații detaliate despre informațiile cu caracter personal colectate, utilizate sau partajate ca parte a utilizării de către dvs. a funcției Apple Pay citind mențiunile de confidențialitate specifice serviciului relevant, inclusiv secțiunea Despre Apple Pay și Intimitate, care poate fi accesată pe dispozitivul iOS sau pe Computerul Mac sau în aplicația Watch de pe un dispozitiv iOS asociat sau vizitând https://www.apple.com/legal/privacy/. Prin utilizarea serviciului Apple Pay și a aplicației Portofel, sunteți de acord și vă exprimați consimțământul cu privire la transmiterea, colectarea, întreținerea, prelucrarea și utilizarea tuturor informațiilor susmenționate de către Apple și afiliații și reprezentanții acestora, pentru a furniza aceste Servicii.

6. Securitate

Apple Pay și aplicația Portofel stochează reprezentări virtuale ale Cardurilor dvs. compatibile și trebuie protejate la fel cum vă protejați portofelul fizic sau cardurile de credit, de debit, preplătite și alte tipuri de carduri. Responsabilitatea pentru menținerea securității Computerului dvs. Mac, a Dispozitivelor dvs. compatibile, a Contului dvs. Apple, a informațiilor dvs. Touch ID, a codului(-urilor) de acces pentru dispozitivul(-ele) dvs. și a tuturor acreditărilor de autentificare utilizate în legătură cu Serviciile (denumite colectiv „Acreditări”) vă aparține în exclusivitate. Dacă autorizați sau permiteți altor persoane să utilizeze Computerul dvs. Mac sau Dispozitivele dvs. compatibile (de exemplu, furnizând codul de acces al dispozitivului dvs. unei terțe părți sau furnizând în alt mod oricare dintre acreditările dvs. unei terțe părți), acea persoană poate efectua plăți, folosi valoare asociată sau efectua alte tranzacții cu Cardurile dvs. compatibile în Portofel. În astfel de situații, dvs. veți răspunde pentru toate plățile și tranzacțiile efectuate de persoana respectivă.

Dacă efectuați modificări neautorizate ale Computerului dvs. Mac sau ale Dispozitivelor dvs. compatibile, cum ar fi dezactivarea comenzilor hardware sau software (denumite uneori „jailbreaking”), Computerul dvs. Mac și/sau Dispozitivele dvs. compatibile ar putea să nu mai fie eligibile pentru accesarea sau utilizarea Serviciilor. Sunteți de acord că utilizarea unui dispozitiv modificat în legătură cu Serviciile este interzisă în mod expres, constituie o încălcare a acestor Termeni pentru Apple Pay și Portofel și reprezintă un motiv pentru a vă refuza sau limita accesul la Servicii.

Dacă v-ați pierdut dispozitivul sau dacă v-a fost furat și aveți activată funcția Găsire, puteți să folosiți funcția Găsire sau https://icloud.com pentru a încerca să suspendați posibilitatea de a plăti cu Cardurile compatibile virtuale de pe Computerul dvs. Mac, trecându-l în modul Pierdut. De asemenea, puteți să ștergeți conținutul dispozitivului, ceea ce ar suspenda capacitatea de a plăti cu Carduri compatibile virtuale de pe dispozitiv. Dacă ați configurat o tranzacție de plată recurentă folosind serviciul Apple Pay, poate fi necesar să contactați emitentul sau comerciantul în cauză pentru a anula plata recurentă. În plus, trebuie să contactați emitentul Cardurilor compatibile pentru a împiedica accesul neautorizat la Cardurile dvs. virtuale compatibile.

Dacă raportați sau Apple sau afiliații săi bănuiesc o activitate abuzivă sau frauduloasă, sunteți de acord să cooperați cu Apple și afiliații săi în orice investigație și să utilizați măsurile de prevenire a fraudei pe care vi le recomandăm.

7. Limitarea răspunderii

PE LÂNGĂ LIMITĂRILE GARANȚIILOR ȘI ALE RĂSPUNDERII ENUNȚATE ÎN LICENȚĂ, APPLE, APPLE PAYMENTS SERVICES ȘI AFILIAȚII APPLE RESPECTIVI NU ÎȘI ASUMĂ RĂSPUNDEREA PENTRU ACHIZIȚII, PLĂȚI, TRANZACȚII, COMENZI, ONORAREA COMENZILOR, INFORMAȚII PRIVIND CHITANȚELE SAU ALTE ACTIVITĂȚI COMERCIALE FĂCUTE CU APPLE PAY SAU PORTOFEL ȘI SUNTEȚI DE ACORD SĂ UTILIZAȚI DOAR CONTRACTELE ȘI ACORDURILE CU EMITENTUL CARDULUI, REȚEAUA DE PLATĂ SAU COMERCIANTUL PENTRU A REZOLVA PROBLEMELE SAU LITIGIILE LEGATE DE CARDURILE DVS. COMPATIBILE ȘI ACTIVITĂȚILE COMERCIALE ASOCIATE ACESTORA.

———————————————

ÎNȘTIINȚĂRI DIN PARTEA APPLE, APPLE PAYMENTS SERVICES ȘI A AFILIAȚILOR APPLE RESPECTIVI 
Dacă Apple, Apple Payments Services sau un afiliat Apple trebuie să vă contacteze cu privire la Servicii, sunteți de acord să primiți înștiințările prin e-mail. Sunteți de acord că orice asemenea înștiințări pe care vi le trimitem electronic vor îndeplini cerințele legale în privința comunicațiilor.